CELEX: C2005/193/27
Language: hu
Date: 2005-08-06 00:00:00
Title: C-236/05. sz. ügy: Az Európai Közösségek Bizottsága által Nagy-Britannia és Észak-Írország Egyesült Királysága ellen 2005. május 30-án benyújtott kereset

6.8.2005   
            
            
               HU
            
            
               Az Európai Unió Hivatalos Lapja
            
            
               C 193/17
            
         Az Európai Közösségek Bizottsága által Nagy-Britannia és Észak-Írország Egyesült Királysága ellen 2005. május 30-án benyújtott kereset
   (C-236/05. sz. ügy)
   (2005/C 193/27)
   Az eljárás nyelve: angol
   Az Európai Közösségek Bizottsága (képviseli: Karen Banks, meghatalmazotti minőségben, kézbesítési cím: Luxembourg), 2005. május 30-án keresetet nyújtott be az Európai Közösségek Bíróságához Nagy-Britannia és Észak-Írország Egyesült Királysága ellen.
   Az Európai Közösségek Bizottsága keresetében azt kéri, hogy a Bíróság:
   
               1)
            
            
               állapítsa meg, hogy az Egyesült Királyság – mivel jelentős késéssel közölte a rendelkezések által megkövetelt adatokat –, nem teljesítette a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendelet (1) 19(i) cikkének első és harmadik franciabekezdéséből eredő kötelezettségeit,
            
         
               2)
            
            
               kötelezze az Egyesült Királyságot a költségek viselésére.
            
         Jogalapok és fontosabb érvek:
   A 2847/93 rendelet 19(i) cikke kötelezi a tagállamokat, hogy bizonyos adatokat számítógépes eszközökkel közöljenek a Bizottsággal a megadott határidőn belül. Lényeges, hogy a Bizottság rendelkezzen ezen adatokkal a közös halászati politika irányítása és fejlesztése érdekében, különös tekintettel az élő vízi erőforrások megőrzésére, irányítására és hasznosítására.
   A 19 (i) cikk által kért adatokat az Egyesült Királyság csak jelentős késedelemmel közölte az 1999-es, 2000-es, 2001-es, 2002-es és 2003-as évek vonatkozásában. A 2004-es év tekintetében nem tartották be a határidőket és 2005 vonatkozásában még semmilyen adat nem érkezett. A Bizottság ezért azt állítja, hogy az Egyesült Királyság nem teljesítette a 2847/93 irányelv fent említett rendelkezéseiből eredő kötelezettségeit.
   
      (1)  HL L 261., 1993.10.20., 1. o.; magyar nyelvű különkiadás 4. fejezet, 2. kötet, 70. o.